Man kritiek ná Nigel-plaasaanval | Maroela Media
'n Man veg vir sy lewe in die hospitaal nadat hy Sondagoggend op 'n plaas buite Nigel aan die Oos-Rand deur gewapende rowers geskiet is.
Johan (58) en Jeanette (54) Meyer is omstreeks 06:30 op die plaas Rietpoort deur drie verdagtes oorval. Kapt. Mavela Masondo, woordvoerder van die polisie, het gesê die aanvallers het die Meyer-egpaar vasgebind voordat hulle juweliersware, elektriese toestelle, twee vuurwapens en 'n onbekende bedrag kontant uit die huis geroof het.
Volgens Masondo het die rowers Johan in sy bolyf geskiet voordat hulle met die egpaar se voertuig op die vlug geslaan het. Die voertuig is later verlate in Nigel gevind.
Johan is in 'n kritieke toestand na die hospitaal gehaas. Niemand is nog in verband met die voorval in hegtenis geneem nie. 'n Saak van huisbraak en poging tot moord word ondersoek.
Sterkte aan sy vrou en ek bid dat hy sal lewe. N Kleinhoewe eienaar Michael Molefe buite Pretoria het rowers met n krieketkolf verjaag by die venster waar hul wou inbreek volgens News 24. Sy vrou is geskiet deur die rowers, maar lewe.
BID VIR ONS LAND EN SY MENSE WAT WEERLOOS AANGEVAL WORD…
BID VIR ONS REGERINGS AMPTENARE EN POLISIE OM WARE VREDE IN DIÉ LAND SUID AFRIKA!
DIT RAAK ONS ALMAL!
mag elke booswig gearresteer word en die bose dade en aggressie uitgeroei word….dis afskuwelike dade en moet nou end kry…doodmaak is nie werk nie..
regering gtyp in en tree op
Hoekom kan metro polisie in Pretoria wat heeldag niks doen en smouse besteel en lastig val nie die kleinhoewes en strate patrolleer nie,vra maar net.
Dit gaan nooit ophou nie. Waar was al die mense wat belowe het om daar te wees by die hof in Belfast vandag? Daar was baie mense maar heeltemal te min om saam te staan. Ek is diep teleurgestel. Waar was al die groot monde wat elke dag komentaar lewer? Ons sal nooit saam kan staan nie